Държавен вестник, бр. 101, 2009 г., стр. 150

СТР.  150	
Д Ъ Р Ж А В Е Н  В Е С Т Н И К 	
БРОЙ  101
(4) С културни ценности по ал. 3 могат да 
се извършват възмездни прехвърлителни сдел­
ки само след тяхното вписване в регистъра на 
културните ценности.
(5) Разрешение или сертификат за износ 
и временен износ на културни ценности по 
ал. 3 се издава само след тяхното вписване в 
регистъра на културните ценности.
Раздел II
Идентификация на движими културни ценности
Чл. 8. (1) Идентификацията на културната 
ценност се извършва от съответния по тема­
тичен обхват музей съгласно приложение № 1.
(2) Директорът на музея по ал. 1 служебно 
разпорежда идентификация на:
1. предадените в музея движими археологичес­
ки находки, издирени при теренни проучвания;
2. поетите за съхранение в музея вещи по 
реда на чл. 94, ал. 1 ЗКН;
3. придобитите от музея вещи в случаите 
по чл. 114 ЗКН.
(3) Директорът на музея по ал. 1 разпорежда 
идентификация на културна ценност въз основа 
на отправено до него искане от:
1. друг национален или регионален музей, 
чийто тематичен обхват не съответства на 
идентификацията, или от общински музей – за 
случаите по ал. 2, т. 1 – 3;
2. държавни и общински органи и институ­
ции – за притежавани от тях движими вещи 
по чл. 4, ал. 1;
3. физически и юридически лица, в т. ч. 
частни музеи и музеи със смесено участие:
а) за движими вещи или колекция от дви­
жими вещи по чл. 4, ал. 1, които са тяхна 
собственост;
б) за движими археологически обекти или 
движими археологически паметници на култу­
рата, върху които те са установили фактическа 
власт.
Чл. 9. (1) Директорите на музеи по чл. 8, 
ал. 3, т. 1 подават заявление за извършване на 
идентификация по образец съгласно приложение 
№ 2, като в него се включва и информация 
за вещта  –  обект на идентификация. Към 
заявлението се прилагат копия от документи, 
удостоверяващи съответните обстоятелства по 
чл. 8, ал. 2, т. 1 – 3.
(2) Ръководителите на държавните и общин­
ските органи и институция по чл. 8, ал. 3, т. 2 
подават заявление за извършване на идентифи­
кация по образец съгласно приложение № 3. 
Към заявлението се прилагат декларация за 
произхода и способа за придобиване на вещта 
по образец съгласно приложение № 4, както и 
заверени копия на всички налични за органа 
или институцията документи, удостоверяващи 
правото на държавна или общинска собственост.
Чл. 10. (1) Всяко физическо или юриди­
ческо лице може да поиска от съответния по 
тематичен обхват музей идентификация на 
притежавана от него движима вещ по чл. 4, 
ал. 1, като подаде заявление по образец съ­
гласно приложение № 5. Към заявлението се 
прилага декларация за произхода и способа 
за придобиване на вещта по образец съгласно 
приложение № 4, както и всички налични за 
лицето документи, удостоверяващи правото му 
на собственост.
(2) Всяко физическо или юридическо лице 
може да поиска по реда на ал. 1 и идентифи­
кация на колекция от притежавани от него 
движими вещи по чл. 4, ал. 1.
(3) Физическите и юридическите лица, 
които са установили фактическа власт върху 
движим археологически обект или движим 
археологически паметник на културата до 
влизане в сила на ЗКН, подават в срока по 
§ 5, ал. 1 ЗКН заявление по образец съгласно 
приложение № 6. Към заявлението се прилага 
декларация по образец съгласно приложение 
№ 7, в която се описва вещта по изречение 
първо с посочване на произхода и способа за 
нейното придобиване. 
Чл. 11. (1) Със заявление по чл. 9 и 10 може 
да се поиска идентификация на две и повече 
вещи, когато те могат да се определят като 
културни ценности с една и съща класификация 
по чл. 52 и 53 ЗКН.
(2) Заедно със заявлението за идентифици­
ране лицата по чл. 10, ал. 1 могат да подадат 
искане за издаване на сертификат за износ при 
условията и по реда на наредбата по чл. 130, 
ал. 4 ЗКН.
(3) Към заявленията по чл. 9 и 10 се прила­
гат три цветни снимки на електронен носител 
на вещта с размер 8 на 12 см. Ако заявените 
за идентификация вещи са повече от една, 
снимките са на всяка вещ поотделно.
Чл. 12. (1) Заявленията за идентификация 
се завеждат в деловодството на съответния 
музей в отделен дневник за входяща и изходя­
ща кореспонденция и се извършва проверка 
на подадените документи от длъжностно лице, 
определено със заповед на директора на съот­
ветния музей.
(2) Когато длъжностното лице въз основа на 
проверката на документите по ал. 1 установи 
непълноти или несъответствия в подадената 
документация, уведомява писмено заявителя 
за това. В срок до 14 дни от датата на уве­
домлението заявителят може да представи 
към заявлението допълнително документи или 
друга информация или писмени обяснения по 
констатираните непълноти и несъответствия. 
(3) Ако нередовностите не бъдат отстранени 
в срока по ал. 2, заявлението се оставя без 
разглеждане.
(4) Когато длъжностното лице въз основа на 
проверката на документите по ал. 1 и 2 уста­
нови, че подаденото заявление по чл. 10, ал. 1 
и 2 е редовно, поканва заявителя да сключи 
писмен договор с музея. В договора се уреждат 
сроковете, мястото и другите условия, както и 
заплащането на разходите по извършването на 
идентификацията. При сключването на дого­
вора се заплащат предвидените в него разходи 
по идентификацията. Заплатените разходи се 
използват от музея само за собствени нужди.